Source: http://www.upsvar.sk/sluzby-zamestnanosti/nastroje-aktivnych-opatreni-trhu-prace/aktivacna-cinnost/prispevok-na-aktivacnu-cinnost-formou-mensich-obecnych-sluzieb-pre-obec-alebo-formou-mensich-sluzieb-pre-samospravny-kraj-52.html?page_id=13087
Timestamp: 2013-05-20 20:55:45+00:00

Document:
ÚPSVaR > Príspevok na aktivačnú činnosť formou menších obecných služieb pre obec alebo formou menších služieb pre samosprávny kraj - § 52
Nástroje aktívnych opatrení trhu práce
> Nástroje aktívnych opatrení trhu práce
> Aktivačná činnosť
Príspevok na aktivačnú činnosť formou menších obecných služieb pre obec alebo formou menších služieb pre samosprávny kraj - § 52
V rámci tohto aktívneho opatrenia trhu práce sú poskytované príspevky na vykonávanie aktivačnej činnosti formou menších obecných služieb pre obec alebo formou menších služieb pre samosprávny kraj podľa § 52 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“).
Charakteristika aktivačnej činnosti formou menších obecných služieb pre obec alebo formou menších služieb pre samosprávny kraj
Aktivačná činnosť formou menších obecných služieb pre obec alebo formou menších služieb pre samosprávny kraj je podpora udržiavania pracovných návykov dlhodobo nezamestnaného občana, ktorý je poberateľom dávky v hmotnej núdzi a príspevkov k dávke v hmotnej núdzi.
Dlhodobo nezamestnaný občan, ktorý je poberateľom dávky v hmotnej núdzi a príspevkov k dávke v hmotnej núdzi, je uchádzač o zamestnanie (ďalej aj „UoZ“), ktorý ku dňu zaradenia na aktivačnú činnosť formou menších obecných služieb spĺňa podmienku znevýhodnenia podľa § 8 ods. 1 písm. c) zákona o službách zamestnanosti, to znamená, že je v evidencii UoZ najmenej 12 mesiacov z predchádzajúcich 16 mesiacov po sebe nasledujúcich mesiacov a súčasne je na základe právoplatného rozhodnutia úradu práce, sociálnych vecí a rodiny (ďalej aj „úrad“) posúdený ako občan v hmotnej núdzi v zmysle zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (ďalej len „zákon o pomoci v hmotnej núdzi“) a priznala sa mu dávka v hmotnej núdzi a príspevky k dávke v hmotnej núdzi.
Menšie obecné služby pre obec organizované obcou alebo rozpočtovou organizáciou alebo príspevkovou organizáciou, ktorej zriaďovateľom je obec, je forma aktivačnej činnosti UoZ vykonávaním prác, ktoré sú určené na:
zlepšenie ekonomických podmienok, sociálnych podmienok, kultúrnych podmienok,
tvorbu, ochranu, udržiavanie a zlepšovanie životného prostredia obyvateľov obce,
starostlivosť o ochranu a zachovanie kultúrneho dedičstva,
podporu vzdelávania,
rozvoj a poskytovanie sociálnych služieb a ďalších činností obce v sociálnej oblasti,
rozvoj a ochranu duchovných a kultúrnych hodnôt,
doplnkové vzdelávanie detí a mládeže a
rozvoj a podporu komunitnej činnosti.
Menšie služby pre samosprávny kraj organizované samosprávnym krajom alebo rozpočtovou organizáciou alebo príspevkovou organizáciou, ktorej zakladateľom alebo zriaďovateľom je samosprávny kraj, je forma aktivačnej činnosti dlhodobo nezamestnaného UoZ vykonávaním prác, ktoré sú určené na:
tvorbu, ochranu, udržiavanie a zlepšovanie životného prostredia,
pomoc pri mimoriadnych udalostiach a odstraňovaní ich následkov.
Rozsah vykonávania aktivačnej činnosti formou menších obecných služieb pre obec alebo menších služieb pre samosprávny kraj
Počas vykonávania menších obecných služieb pre obec sa UoZ nemôže zúčastňovať menších obecných služieb pre samosprávny kraj alebo dobrovoľníckej služby podľa § 52a.
Podobne sa UoZ počas vykonávania menších služieb pre samosprávny kraj nemôže zúčastňovať menších obecných služieb pre obec alebo dobrovoľníckej služby podľa § 52a.
Príspevok na aktivačnú činnosť formou menších obecných služieb pre obec alebo menších služieb pre samosprávny kraj
Príspevok je možné použiť:
- na úhradu časti nákladov, ktoré súvisia s vykonávaním menších obecných služieb pre obec alebo menších služieb pre samosprávny kraj, najmä na úhradu
časti nákladov na osobné ochranné pracovné prostriedky,
úrazového poistenia UoZ zaradených na aktivačnú činnosť,
časti nákladov na pracovné náradie,
časti ďalších nákladov, ktoré súvisia s vykonávaním menších obecných služieb pre obec alebo menších služieb pre samosprávny kraj,
- na úhradu časti celkovej ceny práce zamestnanca, ktorý organizuje menšie obecné služby pre obec alebo menšie služby pre samosprávny kraj, to znamená, že sa použije na čiastočnú úhradu nákladov obce alebo samosprávneho kraja, na vyplatenú mzdu organizátora aktivačnej činnosti, ktorý je ich zamestnancom a na prislúchajúce poistné odvody hradené zamestnávateľom za tohto zamestnanca.
Príspevok sa poskytuje mesačne najviac vo výške 7 % z celkovej ceny práce podľa § 49 ods. 4 zákona o službách zamestnanosti vypočítanej z priemernej mzdy zamestnanca v hospodárstve SR za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje, na jedného dlhodobo nezamestnaného občana vykonávajúceho menšie obecné služby pre obec alebo menšie služby pre samosprávny kraj počas prvých šiestich kalendárnych mesiacov, na úhradu časti nákladov, ktoré súvisia s vykonávaním menších obecných služieb pre obec alebo menších obecných služieb pre samosprávny kraj,
najviac vo výške 4 % z celkovej ceny práce podľa § 49 ods. 4 zákona o službách zamestnanosti vypočítanej z priemernej mzdy zamestnanca v hospodárstve SR za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje, na jedného dlhodobo nezamestnaného občana vykonávajúceho menšie obecné služby pre obec alebo menšie služby pre samosprávny kraj opakovane počas ďalších dvanástich kalendárnych mesiacov, na úhradu časti nákladov, ktoré súvisia s vykonávaním menších obecných služieb pre obec alebo menších obecných služieb pre samosprávny kraj,
3 % z celkovej ceny práce podľa § 49 ods. 4 zákona o službách zamestnanosti vypočítanej z priemernej mzdy zamestnanca v hospodárstve SR za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje, na jedného dlhodobo nezamestnaného občana vykonávajúceho menšie obecné služby pre obec alebo menšie služby pre samosprávny kraj, na úhradu časti celkovej ceny práce zamestnanca, ktorý organizuje menšie obecné služby pre obec alebo menšie služby pre samosprávny kraj.
Aktuálna reálna výška príspevku
Aktuálna reálna výška príspevku na jedného UoZ/mesiac závisí od strategických cieľov aktivačnej činnosti a disponibilného objemu finančných prostriedkov určených z Európskeho sociálneho fondu na financovanie tohto aktívneho opatrenia trhu práce prostredníctvom Národného projektu č. V-2.
Konkrétna výška príspevku závisí na dohodnutom počte UoZ (je stanovená v piatich pásmach) a na dohodnutom týždennom rozsahu vykonávania aktivačnej činnosti UoZ.
Právnická osoba alebo fyzická osoba predkladá žiadosť o poskytnutie finančného príspevku na aktivačnú činnosť na tlačive, ktoré je k dispozícii na web stránke Ústredia práce, sociálnych vecí a rodiny alebo na príslušnom úrade.
Žiadosť v písomnej podobe vrátane príloh žiadateľ predloží v jednom origináli. Žiadosť musí byť potvrdená podpisom štatutárneho zástupcu žiadateľa.	Služby zamestnanosti	Tlačiť
Žiadost o poskytnutie finančného príspevku [xls, 80.5 kB]
Zámer organizovania AČ obcou [xls, 52.5 kB]
Zámer organizovania AČ VUC [xls, 51.0 kB]
Rozsah vykonávania AČ - denný rozvrh pre obec alebo VUC [xls, 69.0 kB]
Menný zoznam UoZ [xls, 68.5 kB]
Čestné vyhlásenie - obec [xls, 37.7 kB]
Čestné vyhlásenie - VUC [xls, 54.0 kB]
Špecifikácia osobných ochranných pracovných prostriedkov [xls, 62.0 kB]

References: § 52
 § 52
 § 52
 § 8
 § 52
 § 52
 § 49
 § 49
 § 49